1. 《效阮公诗》
年代: 南北朝 作者: 江淹
若木出海外,
本自丹水阴。
群帝共上下,
鸾鸟相追寻。
千龄犹旦夕,
万世更浮沉。
岂与异乡士,
瑜瑕论浅深。
2. 《贺新郎·万事佯休去》
年代: 宋 作者: 韩淲
万事佯休去。漫栖迟、灵山起雾,玉溪流渚。击楫凄凉千古意,怅怏衣冠南渡。泪暗洒、神州沉处。多少胸中经济略,气□□、郁郁愁金鼓。空自笑,听鸡舞。
天关九虎寻无路。叹都把、生民膏血,尚交胡虏。吴蜀江山元自好,形势何能尽语。但目尽、东南风土。赤壁楼船应似旧,问子瑜、公瑾今安否。割舍了,对君举。
3. 《酹江月/念奴娇》
年代: 宋 作者: 葛长庚
汉江北泻,下长淮、洗尽胸中今古。楼橹横波征雁远,谁见鱼龙夜舞。鹦鹉洲云,凤凰池月,付与沙头鹭。功名何处,年年惟见春絮。非不豪似周瑜,壮如黄祖,亦随秋风度。野草闲花无限数,渺在西山南浦。黄鹤楼人,赤乌年事,江汉亭前路。浮萍无据,水天几度朝暮。
4. 《汉宫春·吉语西来》
年代: 宋 作者: 刘克庄
吉语西来,已衮归行阙,册拜头厅。唐家岂可,一日轻去玄龄。洛英蜀客,老成人、几半朝廷。但客取,三边无警,活他百万生灵。
槐第安排敕设,有藕如船大,有枣如瓶。瑶环瑜珥绕席,个个宁馨。一般奇特,中台星、拜老人星。谁知得,眉攒万国,华筵少醉多醒。
5. 《读《山海经》 其四》
年代: 魏晋 作者: 陶渊明
丹木生何许?乃在峚山阳。
黄花复朱实,食之寿命长。
白玉凝素液,瑾瑜发奇光。
岂伊君子宝,见重我轩黄。
6. 《宝祐二年皇子冠二十首》
年代: 隋 作者: 佚名
有来振振,月重轮兮。
瑜玉在佩,綦组明兮。
左徽在羽,德结旌兮。
步中采齐,矩彟循兮。